Namukna hale sa mga dating militia, an orihinal na katuyohan iyo an pagsurog sa mga teritoryong Hudyo laban sa mga atake kan mga Arabo, arog kan mga nagbungkaras na mga pag'alsang Arabo siring kan 1920, 1921, 1929 asin durante kan su   1936–1939 Arabong pagtumang sa Palestina. An Haganah yaon sa kontrol kan Ahensya Hudyo, an opisyal na ahensyang gobyernante namamahala kan komunidad Hudyo sa Palestina durante kan  Mandato Britaniko. Hanggan katapusan kan Ikaduwang Gerang Pankinaban, an mga aktibidad kan Haganah moderato, na nagsusunod sa polisya'ng havlaga ("pagpugol-sa-sadiri"), na ini totoo nagkawsa kan paglitik igdi kan si mas radikal na grupong Irgun asin Lehi. An grupong ini nagreresibi nin suporta militar sa mga Polako. An Haganah nakipag-kooperar sa mga Briton sa pangyaring an mga Axis magsakyada sa Palestina paagi sa paglagbas sa North Africa, na iyo an nag'ugsod kan pagbilog kan inapod na Palmach task force kan 1941.